اسلام آباد(اے پی پی) بنجائی وزیر بحری امور علی زیدی پارینے کہ پورٹ قاسم اتھارٹی بورڈ کارپوریٹ سوشل زمواری نا رداٹ 100ملین روپئی نا منظوری ءِ تسنے، ہرافتے کورونادین انا مون ءِ توننگ کن کاریم اٹ اتنگک۔ علی زیدی تینا اسہ بیان اسے ٹی پارے کہ ننے غٹ ءِ دا سخت انگا وخت اٹی زمواری تا احساس ءِ کرسا ایلوفتا مشکل آتا احساس ءِ کروئی مریک۔ اوپارے کہ پورٹ قاسم اتھارٹی بورڈ انا کنڈآن کارپوریٹ سوشل زمواری نا رداٹ ہراپیسہ غاتے منظور کننگانے اوفتے انڈس ہسپتال و سیلانی ویلفیئر ٹرسٹ کون آ پت انا قابل ادارہ غاتا کمک اٹ کورونا دین انا مون ءِ توننگ آ خڑچ کننگک۔
